કપ્તાન વિરાટ કોહલીની અર્ધસદી બાદ અન્ય ખેલાડીઓ લાંબી ઈનિંગ રમી શકયા નહોતા. આમ છતાં ટીમ 200 રનની નજીક પહોંચી ગઇ હતી. પરંતુ વિજયી લક્ષ્યાંક વેંચ એક છેંટો રહી ગયો હતો. 218 રનના લક્ષ્યાંકનો પીછો કરવા ઊતરેલી આરસીબીની ટીમે પ્રથમ ઓવરમાં જ મેક્કુલમની વિકેટ ગુમાવી દીધી હતી. કોહલી અને ડીકોકે ટીમને સ્થિરતા આપતાં 77 રન જોડયા હતા. ડી કોક 26 રન બનાવી આઉટ થયા બાદ કોહલી પણ અર્ધી સદી નોંધાવ્યા બાદ પેવેલિયન પરત ફર્યો હતો. તેણે 57 રન બનાવ્યા હતા. ડી વિલિયર્સ પર ટીમને જીત અપાવવાની જવાબદારી આવી હતી પરંતુ તે પણ 20 રન બનાવી આઉટ થયો હતો. નેગી ત્રણ રન બનાવી આઉટ થતાં આરસીબીએ 126 રનમાં પાંચ વિકેટ ગુમાવી દીધી હતી.